Diari Oficial de la Generalitat Valenciana


Sumari del DOGV 5313, del 28-07-2006 (2006/8402)

ORDE de 31 de maig de 2006, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació d'Educació Infantil, primer i segon cicles, denominat .Pardalets., a València.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8402


Data del document
:   31-05-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * ensenyament privat
    * centre d'ensenyament
    * educació preescolar

ORDE de 31 de maig de 2006, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació d'Educació Infantil, primer i segon cicles, denominat .Pardalets., a València. [2006/8402]  
L'expedient ha sigut iniciat a instància de Ana María Marín Medina, titular del centre docent privat de nova creació d'Educació Infantil, primer i segon cicles, denominat .Pardalets., a València, en sol·licitud d'autorització d'obertura i funcionament.  
La Direcció General d'Ensenyament va declarar, per Resolució de 18 d'octubre de 2005, l'adequació de les instal·lacions proposades, quant a espais educatius es referix, al que disposa la legislació aplicable.  
L'expedient ha sigut tramitat per la Direcció Territorial de Cultura, Educació i Esport de València i inclou informes favorables de la Unitat Tècnica de Construccions i de la Inspecció Educativa, pel que fa a la relació de professors i titulacions respectives, per a sis unitats de primer cicle i una unitat de segon cicle, així com el compromís de completar la relació de professors amb una nova mestra, especialista en educació infantil, quan es pose en funcionament la sèptima unitat d'Educació Infantil, primer cicle, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle; l'Ordre de 2 de febrer de 1998 (DOGV de 11.03.98), de la Conselleria de Cultura, Educació i Ciència, per la qual s'establix els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991 de 14 de juny, de conformitat amb el que establix la disposició transitòria onze, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Autoritzar l'obertura i funcionament del centre docent privat de nova creació d'Educació Infantil, primer i segon cicles, denominat .Pardalets., atenent les característiques, ensenyaments i capacitat màxima que s'hi assenyalen.  
Denominació genèrica del centre: Centre d'Educació Infantil, primer i segon cicles.  
Denominació específica del centre: Pardalets  
Titular: Ana María Marín Medina  
Adreça: C/ Poeta Artola, s/n  
Localitat: València  
Província: València  
Codi: 78640178  
Ensenyaments i capacitat màxima que s'autoritzen:  
7 unitats d'Educació Infantil, primer cicle, amb 124 llocs escolars, distribuïts de la següent manera:  
- 1 unitat per a xiquets de 0 a 1 any, amb 8 llocs escolars.  
- 2 unitat per a xiquets d'1 a 2 anys, amb 26 llocs escolars.  
- 4 unitats per a xiquets de 2 a 3 anys, amb 80 llocs escolars.  
1 unitat d'Educació Infantil, segon cicle, amb 24 llocs escolars, per a xiquets de 3 a 6 anys.  
Disposició addicional primera  
El centre ha de completar la relació del professorat i les titulacions corresponents, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives per a la setena unitat d'Educació Infantil, primer cicle, previ informe favorable de la Inspecció Educativa.  
Disposició addicional segona  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.  
Disposició final única  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 31 de maig de 2006  
El conseller de Cultura, Educació i Esport  
Alejandro Font de Mora Turón